T.O.P

Čchö Sung-hjon (hangul: 최승현 - hanča: 崔勝賢 - anglický prepis: Choi Seung-hyun; * 4. november 1987, Soul, Južná Kórea), známy ako T.O.P, je juhokórejský spevák-skladateľ a herec. Bol členom juhokórejskej skupiny Big Bang a hral v niekoľkých filmoch a seriáloch, ako I Am Sam, Iris, Nineteen, 71: Into the Fire, Commitment, Tazza: The Hidden Card a Squid Game.

V roku 2010 spolu s G-Dragonom nahrali spoločný album GD & TOP. Obsahoval 3 single - „High High“, „Oh Yeah“ a „Knock Out“ - z ktorých všetky tri obsadili prvé tri miesta v rebríčku Gaon a na prvom mieste bola pieseň „High High“. Fejtonista pre Billboard K-Town, Jeff Benjamin, poznamenal, že T.O.P je známy svojím hlboko-zafarbeným hlasom a rapom.

Kariéra

2005 – 2006: Začiatky a debut s Big Bang

Predtým, ako sa Sung-hjon pridal k YG Entertainment, bol obyčajným raperom pod pseudonymom „Tempo“. V detstve sa kamarátil s G-Dragonom, ktorý sa vyjadril, že na základnej škole boli susedia a často spolu tancovali a rapovali. Aj keď sa G-Dragon neskôr odsťahoval a boli si „vzdialení“, kontaktoval Sung-hjona, keď YG zháňalo členov do novej skupiny. Dvojica nahrala niekoľko demo nahrávok a poslala ich Jang Hjon-sokovi, ktorý neskôr požiadal Sung-hjona, aby sa dostavil na konkurz. Najprv bol odmietnutý, pretože bol príliš „bacuľatý“ na „ideálnu verziu“ idola. Sung-hjon neskôr uviedol, že šiel domov a tvrdo cvičil, pretože naozaj chcel byť súčasťou YG Entertainment. O šesť mesiacov šiel opäť na konkurz, kde ho už prijali. Údajne schudol 20 kíl za 40 dní. 

Se7en, jeden z umelcov v YG Entertainment, dal Čchö Sung-hjonovi umelecké meno T.O.P. Spolu s G-Dragonom boli rapermi skupiny Big Bang, v ktorej okrem nich boli ešte Tchäjang, Däsong, Sungri a Hjon-sung. Formácia skupiny bola televízne zdokumentovaná. Hjon-sung bol nakoniec vyradený, takže Big Bang oficiálne debutovali ako 5-členná skupina. Ich prvý album Bigbang Vol.1 bol pomerne úspešný a obsahoval aj T.O.P-ovo prvé sólo s názvom „Big Boy“. Skupina prerazila v roku 2007, keď vyšla pieseň „Lies“ (kórejsky: 거짓말; fonetický prepis: Godžitmal) z ich EP Always, ktorá sa umiestnila na prvom mieste niekoľkých hudobných rebríčkov. Single „Last Farewell“ (kórejsky:  마지막 인사; fonetický prepis: Madžimak Insa) z EP Hot Issue a „Day by Day“ (kórejsky: 하루 하루; fonetický prepis: Haru Haru) z EP Stand Up sa tiež umiestnili na prvých priečkach rebríčkov.

2007 – 2010: Sólová kariéra, herectvo a GD & TOP

Po tom, čo Big Bang vydali svoje albumy a single, začal T.O.P pracovať na svojej sólovej kariére. V apríli 2007 vyšiel speváčke Lexy album Rush, na ktorom bola aj pieseň  „Super Fly“ feat. T.O.P, Tchäjang a G-Dragon. V lete sa objavil vo videoklipe speváka Red Roca k piesni „Hello“. Stal sa prvým členom skupiny, ktorý sa začal venovať aj herectvu. V seriáli I Am Sam na kanáli KBS2 stvárnil postavu najlepšieho bitkára na škole, Čchä Mu-sina. 10. novembra 2007 začal moderovať hudobný program Music Core na kanáli MBC, ale v apríli budúceho roka s tým skončil. V roku 2008 spolupracoval so speváčkou Gummy na piesni „I'm Sorry“ z jej albumu Comfort, so speváčkou Om Čong-hwa na jej piesni „D.I.S.C.O.“ a so speváčkou ZiA na jej singli „I Only See You“. V tom istom roku bol prijatý na Univerzitu Dankook na divadelnú fakultu.

T.O.P potom načas svoju sólovú kariéru odložil bokom a venoval sa aktivitám skupiny. Po takmer roku strávenom vydávaním a propagáciou albumov a singlov s Big Bang sa vrátil k herectvu. V kritikou uznávanom seriáli Iris si zahral nájomného vraha Vicka. K seriálu spolu s Tchäjangom a G-Dragonom naspieval pieseň „Hallelujah“. Po Iris si spolu so Sungrim zahral v napínavom filme Nineteen.

Jeho herecký výkon vo filme 71: Into the Fire z roku 2010 mal dobrý ohlas a na 47. ročníku Grand Bell Film Awards mu priniesol „Cenu Hallyu popularity“. Film si pozrelo za týždeň viac ako milión divákov, čo bolo v Južnej Kórei v roku 2010 prvý raz. Súčasne sa T.O.P začal pripravovať na svoj sólový debut. Počas koncertu Big Show v januári 2010 vystúpil so svojou novou piesňou „Turn It Up“. Neskôr bol na YouTube zverejnený aj videoklip. Stal sa prvým kórejským interpretom, ktorého singel bol vydaný na iTunes po celom svete. 
V novembri 2010 YG Entertainment ohlásilo, že G-Dragon a T.O.P spolu vytvoria duo a vydajú spoločný album. Ešte pred vydaním usporiadalo duo svetovú premiéru na Times Square v soulskom obvode Jongdungpo, ktorá sa vysielala naživo cez YouTube. Na propagáciu albumu vydalo duo 3 single: „High High“, „Oh Yeah“ a „Knock Out“. Všetky tri predchádzali vydaniu albumu. Zaznamenali veľký úspech, nakoľko pieseň „High High“ obsadila v rebríčkoch prvé miesto, „Oh Yeah“ druhé a „Knock Out“ tretie. Album bol vydaný 24. decembra 2010 a debutoval na prvej priečke rebríčka Gaon s počtom predobjednaných kópií 200 000.

2011 – súčasnosť

V roku 2012 sa spolu s G-Dragonom objavil na japonskom vydaní albumu Young Foolish Happy speváčky Pixie Lott, konkrétne v piesni „Dancing On My Own“.

V roku 2013 hral T.O.P vo filme Commitment syna severokórejského špióna, ktorý je krivo obvinený. Počas nakrúcania bojovej scény si zranil ruku na skle a musel kvôli tomu podstúpiť operáciu. Natáčanie sa o niekoľko týždňov oneskorilo, ale aj napriek zraneniu T.O.P počas svetového turné Big Bang vystupoval. Za svoju rolu vyhral na Asia Star Awards udeľovaných počas Pusanského medzinárodného filmového festivalu „Cenu nováčika“ a bol jediným kórejským hercom, ktorý bol ocenený.

15. novembra 2013 vyšiel T.O.P-ov digiálny singel „Doom Dada“ aj s videoklipom. Po vydaní sa umiestnil na prvom mieste 7 juhokórejských hudobných rebríčkov.

V roku 2014 si T.O.P zahral vo filme Tazza: The Hidden Card hlavnú postavu - hazardného hráča Ham Tä-kila.

V roku 2024 si T.O.P zahral v seriáli Squid Game, kde hral Rappera Thanosa.

Diskografia

Kolaboračné albumy
 GD & TOP  s G-Dragonom (2010)
 Play with GD & TOP s G-Dragonom (2011)

Single
RokNázovVrcholová pozícia v rebríčkochAlbum KOR2006„Big Boy“ (T.O.P-ovo sólo)—Bigbang Vol.12007„Friend“ (T.O.P a Tchäjang)—Friend, Our Legend OST„Act Like Nothing's Wrong“ (Feat. Kim Či-un)—Always2010„Turn It Up“ 2GD & TOP„Because“ —Nineteen OST2011„Of All Days“ 54GD & TOP„Oh Mom“ 602013„Doom Dada“ 4Digitálny singel

Kolaboračné single a single vzniknuté v spolupráci s inými hudobníkmi
RokNázovVrcholová pozícia v rebríčkochAlbum KOR„Buckwild“ (NBK Gray Ft. T.O.P)  —2006„Forever with You“ (s G-Dragonom Ft. Pak Bom)  —Bigbang Vol.1„We Belong Together“ (s G-Dragonom Ft. Pak Bom)  —2007„Super Fly“ (Lexy Ft. Tchäjang, G-Dragon a T.O.P) — Rush2008„I'm Sorry“ (Gummy Ft. T.O.P)  —Comfort„D.I.S.C.O“ (Om Čong-hwa Ft. T.O.P)  —D.I.S.C.O„All I See is You“ (ZiA Ft. T.O.P)  —Road Movie„Forever with You“ (Anglická verzia) (s G-Dragonom Ft. Pak Bom)  —With U (EP)2009„Hallelujah“ (T.O.P, G-Dragon a Tchäjang) 18Iris OST 2010„Digital Bounce“ (Se7en Ft. T.O.P)  —Digital Bounce2011„High High“ (s G-Dragonom)  1GD & TOP„Oh Yeah“ (s G-Dragonom Ft. Pak Bom)  2„Knock Out“ (s G-Dragonom)  3„Intro“ (s G-Dragonom)  55„Baby Goodnight“ (s G-Dragonom)  13„Don't Go Home“ (s G-Dragonom)  7 2012„Dancing On My Own“ (Pixie Lott Ft. T.O.P a G-Dragon)  —Young Foolish Happy 2013„Bubble Butt“ (Major Lazer Ft. Bruno Mars, G-Dragon, T.O.P, Tyga a Mystic)1Free the Universe (Asian Edition) "—" pomlčky označujú, že sa singel nedostal do rebríčka alebo nebol v danej krajine vydaný.

Filmografia
Filmy
RokFilmRolaPoznámka 2008 Story of Men  Cameo výstup 2009 Nineteen So Čong-hun  2010 71: Into the Fire O Čang-bom 2011 Iris the Movie Vick Filmová adaptácia Iris pre Japonsko 2013 Commitment Ri Mjong-hun / Kang Tä-ho 2014 Tazza: The Hidden Card Ham Tä-kil Pokračovanie filmu Tazza: The High Rollers

Televízne seriály
RokSeriálRolaVysielacia stanica 2007  I Am Sam Čchä Mu-sin  KBS2 2009  Iris  Vick KBS22024Squid GameRapper ThanosNETFLIX  

Videoklipy
RokVideoklipDĺžkaAlbumOficiálny videoklip na YouTubePoznámka 2007 Red Roc – „Hello“ 3:46 HELLO Vystupuje, ale nespieva2008 Gummy – „I'm Sorry“ 4:21 Comfort YGEntertainment Om Čong-hwa – „D.I.S.C.O“ D.I.S.C.O2010 „Turn It Up“ 3:36GD & TOP YGEntertainment 2013 „Doom Dada“ 3:40 Digitálny singel BIGBANG

Ocenenia a nominácie
RokOdovzdávanie cienNomináciaCenaVýsledok2010Grand Bell Awards T.O.P Cena Hallyu popularity   Najlepší nový herec  Korean Film Awards Najlepší nový herec    Style Icon Awards Štýlová ikona - Nový herec  Blue Dragon Film Awards Najlepší nový herec   Cena popularity Max Movie Award Najlepší nový herec  Asian Film Awards  Najlepší nový herec 2011Paeksang Arts Awards T.O.P Najlepší nový herec   Cena popularity 2013 Allkpop Awards T.O.P Najlepší idolový herec BIFF Asia Star Awards Cena nováčika   Soompi Awards „Doom Dada“ Najlepší videoklip 2014 Paeksang Arts Awards T.O.P Cena popularitySingapore Entertainment Awards „Doom Dada“ Najpopulárnejší K-Popový videoklip 2015Prudential Eye Awards T.O.P Cena za vizuálnu kultúru   

Hudobné programy
Inkigayo
RokDátumPieseň 2011 9. január „High High“ (ako GD&TOP)

M! Countdown
RokDátumPieseň 2010 30. december „Oh Yeah“ (ako GD&TOP) 2011 6. január „High High“ (ako GD&TOP)

Referencie

Externé odkazy
 Oficiálna webová stránka 

Zdroj

Kategória:Speváci Kórejskej republiky
Kategória:Reperi Kórejskej republiky
Kategória:Big Bang (hudobná skupina)